b'\n_START_ARTICLE_\nNastopoli\n_START_PARAGRAPH_\nNastopoli on toisen asteen koulutuskeskus, jossa toimii lukio sek\xc3\xa4 ammatillinen puoli. Nastopoli on osa Koulutuskeskus Salpausta. Nastopolin lukiopuolella voi erikoistua tekniikkapainotteiselle linjalle normaalilukion lis\xc3\xa4ksi. Ammatillisella puolella voi opiskella muovia tai elektroniikka- ja tietoliikenneasentajaksi._NEWLINE_Nastopoli sijaitsee Nastolan Rakokivess\xc3\xa4. Nastopolin lukio on Lahden kaupungin lukio 1.8.2016 alkaen. Lahden lyseon lukion rehtori toimii my\xc3\xb6s Nastopolin lukion rehtorina. Ammatillinen opetus siirtyy asteittain Lahteen. Syksyll\xc3\xa4 2016 Nastopolissa ei aloita ammatillisella puolella uusia opiskelijoita.'